उक्त कार्यक्रममा एनसीसी बैंक व्यवस्थापन समितिका संयोजकसमेत रहनु भएका नेपाल राष्ट्र बैंकका कार्यकारी निर्देशक लक्ष्मीप्रपन्न निरौलाले बैंक तथा वित्तीय संस्थामा समस्या पर्दा केन्द्रीय बैंकको उपस्थितिले कुनै पनि बैंकले पुनः व्यवस्थापकीय दक्षता हासिल गर्न सक्छ भन्ने उदाहरण एनसीसी बैंक रहेको बताउनुभयो। त्यस्तै एनसीसी बैंकका प्रमुख कार्यकारी अधिकृत रमेशराज अर्यालले बैंक आउँदो वर्ष नेपालको प्रमुख पाँच कमर्सियल बैंकको रुपमा पुर्याउने लक्ष्यका साथ अगाडि बढ्ने प्रतिबद्धता जाहेर गर्नुभयो। कार्यक्रममा संयुक्त मर्जर समितिका संयोजक ईश्वरीप्रसाद नेउपाने, सांसद् मोहनबहादुर बस्नेत लगायतले मन्तव्य व्यक्त गर्नु भएको थियो।
